Sannheten om å gi opp
Jeg vet ikke hvor mange taler jeg har hørt om å ikke gi opp.  I forhold til tro er det selvsagt slik at vi ikke gir opp, fordi troen bærer deg igjennom motgang.

Men, jeg husker det var en kar på bibelskolen som sa dette. «Det er aldri for seint til å gi opp vettu» Det han mente med dette var at vi trenger å gi opp i egen kraft. At mange mennesker sliter og strever for å tilfredstille Gud, helt forgjeves. Fordi det var bare Jesu fullbrakte offer, som gav Gud tilfredstillelse, en gang for oss alle. 

Så derfor trenger vi faktisk «å gi opp» våre egne ambisjoner, ønsker,  og en feilet kamp som Gud ikke har kalt oss til.  Vi trenger å se at vi er kommet inn til hvile, slik som Gud hvilte fra sine gjerninger etter skapelsen.

Heb 4.3-
For den som er kommet til tro, går inn til denne hvilen, som Han har sagt: «Så sverget Jeg i Min vrede: De skal ikke komme inn til Min hvile,»selv om gjerningene var fullført fra verdens grunnleggelse av.
For Han har et sted talt om den sjuende dagen på denne måten: «Og Gud hvilte fra alle sine gjerninger på den sjuende dagen.»

Derfor er det slik at troen bærer deg, og ikke du som bærer den.  Da trenger du ikke kjempe i egen kraft, å stå på prinsippene, moralen  og de gode gjerningene du gjør. Men du kan legge deg ned i grønne enger, og la troen bære deg. Og du kan hvile fullkomment, å bare «gi opp» kampen i egen kraft. Egen kraft gir heller ikke sann hvile for din sjel, men kun uro og nervøsitet.

Det står kun en oppfordring om å streve i bibelen. Og det nettopp dette. 
Heb 4.11-

La oss derfor være ivrige (streve) etter å komme inn til den hvilen, for at ikke noen skal falle i det samme eksempel på ulydighet.

Derfor kan du med god samvittighet hvile fra dine egne gjerninger, ja rett og slett «gi opp» ditt eget strev.  Så du kan bare feste blikket på Jesus som bærer deg hele veien hjem, uten behov av vårt strev. Verket er fullført, og nå kan vi ikke la være å fortelle de gode nyhetene til andre. 

Bestem deg idag om å legge strev, uro, bekymring på hylla. Bare gi opp ditt eget strev rett og slett. Tenk at Gud har ordnet frelsen for deg, og hele ditt hus. Du selv har ikke mulighet til å frelse en flue.  La Guds ord få «bære» deg, istedet for at du bærer han.  Det som seirer over verden er vår tro.  Nåden Jesus alene, ved tro.

Amen